Seoses märtsi alguses puhkenud rahutustega Jerevanis soovitab välisministeerium võimalusel vältida Armeeniasse reisimist. Jerevanis on välja kuulutatud 20-päevane eriolukord, mistõttu on mitmed tänavad kesklinnas suletud.    Välisministeerium soovitab hetkel Armeenias viibivatel reisijatel vältida rahvakogunemisi ja demonstratsioone ning järgida kohalike võimude korraldusi, teatas ministeeriumi pressitalitus.    Konsulaarabi vajavatel kodanikel palume pöörduda Eesti Vabariigi aukonsuli poole Armeenias või võtta ühendust välisministeeriumi valvesekretäriga telefonil +372 6377 000 või konsulaarabi telefonil välismaal +372 53 01 9999.    Aukonsul Jerevanis  Avetik Ghukasyan  Konsulaarpiirkond: Armeenia  43 Giulbenkyan St., Jerevan, Armenia  Tel. (374 10) 263973, (374 10) 220138  Faks. (374 10) 263973  E-post: aries@arminco.com; info@conference.am    Kiire konsulaarabi tagamiseks  soovitab välisministeerium kodanikel end enne reisi välisministeeriumi kodulehel registreerida. Ankeedi leiab aadressil: http://www.vm.ee/registreerumine/.    Välisministeerium tuletab veel kord meelde vajadust sõlmida enne reisi reisikindlustusleping.    Delfi.ee